Asi ivai nemoyo munyoro mumwe kune 
mumwe, muchinzwirana tsitsi, 
muchikangamwirana, sezvamakakangamwirwa 
naMwari nekuda kwaKristu. 


VAEFESO 4:32 


kt 


kana vanhu vangu, vakatumidzwa nezita rangu, vakazvininipisa, 
vakanyengetera nokutsvaka chiso changu, nokurega nzira dzavo 
dzakaipa; ipapo ndichanzwa kudenga, ndivakangamwire zvivi 
zvavo, nokuporesa nyika yavo. 2 MAKORONIKE 7:14 


Wakaropafadzwa uyo kudarika kwake kwakakangamwirwa, 
akafukidzirwa zvivi zvake. PISAREMA 32:1 


Asi iye, zvaakanga ane nyasha huru, akavakangamwira kuipa 
kwavo, akasavaparadza; Zvirokwazvo, kazhinji akadzora 
kutsamwa kwake, akasamutsa hasha dzake dzose. 

PISAREMA 78:38 


Makakangamwira kutadza kwavanhu venyu, Makafukidza zvivi 
zvavo zvose. Sera. PISAREMA 85:2 


Nokuti imi, Ishe makanaka, munofarira kukangamwira; mune 
tsitsi zhinji kuna vose vanodana kwamuri. PISAREMA 86:5 


Dai imwi Ishe, mairangarira zvisakarurama, Ndianiko airamba 
amire, Ishe? Asi kukangamwirwa kuriko kwamuri, Kuti vanhu 
vakutyei. PISAREMA 130:3-4 


Nokuti kana muchikanganwira vanhu kudarika kwavo, Baba venyu 
vari kudenga vachakuregereraiwo. Asi kana musingakangamwiri 
vanhu kudarika kwavo, Baba venyu havangakukangamwiriiwo 
kudarika kwenyu. MATEU 6:14-15 


Musatonga, mugorega kutongwawo; musapa mhosva, mugorega 
kupiwawo mhosva; regererai, mugoregererwa: RUKA 6:37 


Jesu akapindura akati kwaari: Simoni, ndine chekutaura kwauri. 
lye ndokuti: Mudzidzisi, revai. Kwakange kune vakwereti vaviri 
kune umwe mukweretesi; umwe wakange ane chikwereti 
chamadhenari* anamazana mashanu, uye umwe makumi 
mashanu. Vakati vasina chekuripisa, akangovakangamwira vari 
vaviri. Naizvozvo ndiudzei, ndiani wavo achamuda zvakanyanya? 
Simoni akapindura akati: Ndinofunga ndouyo waakakangamwira 
kupfuura umwe. Akati kwaari: Watonga zvakarurama. Zvino 
akatendeukira kumukadzi, akati kuna Simoni: Unoona mukadzi 
uyu here? Ndapinda mumba mako, mvura yetsoka dzangu hauna 
kundipa; asi uyu washambidza tsoka dzangu nemisodzi, 
ndokudzipusika nevhudzi remusoro wake. Iwe hauna kunditsvoda, 
asi mukadzi uyu, kubva panguva yandapinda, haana kurega 
kutsvoda tsoka dzangu. Nemafuta musoro wangu hauna kuuzodza, 
asi mukadzi uyu azodza tsoka dzangu nechizoro. Naizvozvo, 
ndinoti kwauri: Zvivi zvake zvizhinji zvakangamwirwa; nekuti 
wakada zvikuru; asi unokangamwirwa zvishoma, unoda zvishoma. 
Zvino akati kwaari: Zvivi zvako zvakangamwirwa. RUKA 7:40-48 


Muzvichenjerere imwi. Kana hama yako yakutadzira, mutsiure; 
uye kana akatendeuka mukanganwire. Uye kana akutadzira 
kanomwe pazuva, akadzokera kwauri kanomwe pazuva, achiti: 
Ndatendeuka; unofanira kumukanganwira. RUKA 17:3-4 


maari matine dzikunuro kubudikidza neropa rake, 
iko kukanganwirwa kwezvivi, zvichienderana nekuwanda 
kwenyasha dzake; VAEFESO 1:7 


muchiitirana moyo murefu, nekukangamwirana, kana munhu ane 
mhosva neumwe; Kristu sezvaakakukangamwirai, muite saizvozvo 
nemiwo. VAKOROSE 3:13 


Kana tichireurura zvivi zvedu, iye wakatendeka uye wakarurama 
kuti atikangamwire zvivi zvedu, nokutinatsa pakusarurama kose. 
1 JOHANI 1:9 


Nokuti Ishe azere netsitsi netsitsi, ane moyo murefu, ane tsitsi 
huru, uye anokanganwira zvivi, uye anoponesa panguva 
yekutambudzika. MUPARIDZI 2:11 


Kangamwira wokwako zvakaipa zvaakakuitira, kuti zvivi zvako 
zviregererwewo paunonyengetera. Munhu anovenga mumwe, 
uye angakumbira ruregerero kuna Jehovha here? Iye haanzwiri 
tsitsi munhu akafanana naye; angakumbira ruregerero rwezvivi 
zvake here? MUPARIDZI 28:2-4 


...Imi, Ishe, maererano nokunaka kwenyu kukuru, makavimbisa 
kutendeuka nokuregererwa kune avo vakakutadzirai: uye netsitsi 
dzenyu dzisingaperi makagadza kutendeuka kuvatadzi, kuti 
vaponeswe... MUNYENGETERO WAMANASEH 1: 1 


Dananai nemoyo wose; Kana munhu akakutadzira, umuudze 
zvakanaka, usava nekunyengera pamweya wako; uye kana 
akatendeuka uye akareurura, muregerere. Uye kana akashaya 
nyadzi uye akarambira mukutadza kwake, muregererei kubva 
pamwoyo pake, uye musiira Mwari kutsiva. 

TESTAMENDE YAGADHI 2:3, 8 


